లక్సెట్టిపేట పురపాలకసంఘం

లక్సెట్టిపేట పురపాలకసంఘం, తెలంగాణ రాష్ట్రం, మంచిర్యాల జిల్లాకు చెందిన ఒక పట్టణ స్థానిక స్వపరిపాలన సంస్థ. లక్సెట్టిపేట పట్టణం దీని ప్రధాన పరిపాలన కేంద్రం. ఈ పురపాలక సంఘం పెద్దపల్లి లోకసభ నియోజకవర్గం లోని మంచిర్యాల శాసనసభ నియోజకవర్గం పరిధిలో ఉంది.

చరిత్ర 
మేజర్ గ్రామ పంచాయితీగా ఉన్న లక్సెట్టిపేట, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

భౌగోళికం 
లక్సెట్టిపేట 33.94 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 260 కిలోమీటర్ల దూరంలో, జిల్లా కేంద్రం మంచిర్యాల నుండి 28 కిలోమీటర్ల దూరంలో ఉంది.

జనాభా గణాంకాలు 
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 21,629 మంది కాగా, అందులో 10,962 మంది పురుషులు, 10,667 మంది మహిళలు ఉన్నారు. 5432 గృహాలు ఉన్నాయి. ఇది పరిపాలనా పరంగా మునిసిపాలిటీ 11 రెవెన్యూ వార్డులుగా విభజించబడింది.

పౌర పరిపాలన 
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 15 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

వార్డు కౌన్సిలర్లు 

 సురేష్ నాయక్
 గాదికొప్పుల ఉమాదేవి
 చల్లా నాగభూషణం
 సాయిని సుధాకర్
 పి. శ్రీనివాస్ గౌడ్
 సిహెచ్. రాజన్న
 రాందేని సత్తవ్వ
 రాందేని వెంకటేష్
 ఓరుగంటి శ్రీకాంత్
 గొడిసెల లక్ష్మి
 ఎన్. కాంతయ్య
 పర్వీన్ సుల్తానా
 మెట్టు కల్యాణి
 చింతా సువర్ణ
 షబానా బేగం

మూలాలు

వెలుపలి లంకెలు 
 లక్సెట్టిపేట పురపాలక సంఘ అధికారిక వెబ్సైటు

మంచిర్యాల జిల్లా పురపాలక సంఘాలు
2018 స్థాపితాలు